બીજું પ્રમાણ બતાવ્યું છે, જે વાણીમાં મૌન હો. વાણીમાં સત્ય હો, એનો અર્થ એ નહીં કે તમે બોલબોલ કરો. મોટરકારને પાર્ક કરીને ડ્રાઈવર બંધ કરી દે છે. મશીન ચાલુ નહીં રાખે. તમે ક્યાંય જઈને આવ્યા હશો, તો ગાડી પાર્ક કરીને બંધ કરી દેશે, કારણ તેમને ખબર છે કે મશીન બગડી જશે, બેટરી ડાઉન થઈ જશે, પેટ્રોલનો દુર્વ્યય થશે. એવી રીતે માણસ પણ પોતાની વાણીને બંધ રાખે, જેથી ઊર્જા બેકાર બગડી ન જાય. પાર્ક કરીને ચૂપ થઈ જાઓ, પણ મૌન રહીને પછી ગુસ્સો ય ન કરો. ઘણાં તો ધૂમાડા કાઢે. મૌન રાખીને ઈશારા કરે કે કાલે બોલે પછી જોજે મારી ઝપટ. અમને ખબર છે કે તું બોલે પછી પાણા જ પડવાના છે. વાણીનો ધર્મ મૌન નથી, મૌન મનનો ધર્મ છે, પણ સ્થૂળમાં પહેલાં આવે, પછી સૂક્ષ્મ રૂપે મનમાં આવે. મૌન તો મનનો ધર્મ છે.